De Palmas
Gérald Gardrinier, dit De Palmas, nascut lo 14 d'octobre de 1967 a l'isla de La Reünion, es un cantaire pop rock francés. De Palmas es tot simplament lo nom de sa menina.

Biografia
Gérald De Palmas es de soca bretona per son paire. A dètz ans quand sos parents te quitan La Reünion per s'installar en Occitània a z-Ais, en Provença. En 1985, a dètz-e-ueit ans, fòrma lo grop pop new wave Les Max Valentins ambe Édith Fambuena e Jean-Louis Piérot. 

Tostemps a z-Ais, a l'escadença d'un encontre ambe Étienne Daho en virada per la promocion de son album Pop Satori en 1986, le presenta lors cançons. Étienne Daho alavetz prepausa au grop de signar sus son label. Aital, sortisson dos 45 torns, Les Maux dits e Printemps parapluie.

Pr'aquò, en 1987, decida de contunhar de far de musica en solitari. 

En 1994, sortís donc La Dernière Année, lo primièr album solò de De Palmas. Es una capitada de las gròssas ! la cançon Sur la route es un tube màger de la fin de l'annada de 1994 en França. 

L'arcuelh pel segond album Les Lois de la nature sortit en 1997 es mens bon. 

Per contra, coneís la consecracion en 2000 ambe lo tresen album, Marcher dans le sable, que conten sa cançon la mai coneguda, J'en rêve encore, que lo tèxte es estat escrit per Jean-Jacques Goldman. L'album se vend a mai d'un milion d'exemplaris ! devengut un dels cantaires los mai populars de França, es sollicitat per Johnny Hallyday per escriure qualquas cançons per son album À la vie à la mort. Es el per exemple qu'a escriut la cançon Marie qu'es devenguda una de las mai polidas capitadas de Johnny Hallyday, numero 1 de la ventas de disques en França a la fin de l'annada de 2002.

En 2004, sortís son quatren album, Un homme sans racines, que conten los tres tubes Elle danse seule, Au Paradis e Elle habite ici.

Discografia (aprèp Les Max Valentins)

 1994: La dernière année 
 1997: Les Lois de la nature
 2000: Marcher dans le sable
 2004: Un homme sans racines
 2009: Sortir
 2013: De Palmas
 2016: La Beauté du geste

Cançons mai conegudas
 Sur la route (1994)
 Comme une ombre (1995)
 Sans recours (1995)
 J'en rêve encore (2000)
 Une seule vie - Marcher dans le sable (2001)
 Tomber (2001)
 Regarde-moi bien en face (2002)
 Elle s'ennuie (2002)
 Elle danse seule (2004)
 Au Paradis (2005)
 Elle habite ici (2005)

Referéncias 

Cantaire francés
Naissença en 1967
Cantaira e cantaire de rock francés
Cantaira e cantaire dels ans 1990
Cantaira e cantaire dels ans 2000